# Bogdan I al Moldovei

### De la Wikipedia, enciclopedia liberă

Bogdan I, modern portrait by Pierre Bellet

Bogdan I este considerat întemeitorul Moldovei de sine stătătoare, cu reşedinţa la Baia. După încercarea lui Dragoş de a înfiinţa, în partea de NV a Moldovei, un voievodat dependent de Ungaria, numit Ţara Moldovei (dupa râul Moldova), Bogdan, voievodul român din Maramureş (1342 - 1345), aflat în conflict cu regele Ungariei, ocupă în 1359, cu românii din Maramureş acest voievodat şi-i întinde hotarele spre Nistru şi Marea Neagră, ca principat de sine stătător.

Bogdan care stăpânea în Maramureş o moşie vastă numită Cuhea sau Cuhnea, se afla în duşmănie cu regele Ungariei încă din 1343. Nemaiputând rămâne aici din cauza duşmăniei amintite, Bogdan ia decizia în 1359 să treacă în Moldova, unde tocmai murise Sas. Însoţit de fiii săi, de rude şi tovarăşi de arme, Bogdan a trecut munţii, i-a învins pe urmaşii lui Sas şi l-a alungat pe fiul acestuia numit Balc sau Băliţă care era la conducere după trecerea în nefiinţă a tatălui său.

Încercările regelui Ludovic cel Mare de a-l aduce pe Bogdan I la supunere, nu izbutesc, şi Bogdan, învingător asupra oştilor trimise adeseori contra lui, se menţine ca domn independent. Dupa el, ca întemeietor al principatului, Moldova a fost numită Bogdania. De la el s-a păstrat şi prima monedă moldovenească, cu inscripţia: "Moneda Moldaviae-Bogdan Waiwo(da)". El a zidit o mănăstire la Rădăuţi (în Bucovina), unde a fost înmormântat. Excluzând pridvorul adăugat în anul 1599 de Alexandru Lăpuşneanu, biserica lui Bogdan I, construită din piatră brută şi cioplită, şi-a menţinut forma iniţială de bazilică adaptată cultului ortodox. În această mănăstire a fost instalată episcopia înfiinţată aici de Alexandru cel Bun. Inscripţia de pe mormântul lui Bogdan, ca şi de pe mormintele celorlalţi domni ce sunt înmormântaţi în acea biserică, a fost pusă de Ştefan cel Mare şi Sfânt.

## [modifică] Bibliografie

- "Enciclopedia Cugetarea" (1936 - 1939) de Lucian Predescu
- "Istoria Românilor" de Constantin C. Giurescu şi Dinu C. Giurescu

Predecesor: Balc | Domnitor al Moldovei 1359 - 1365 | Succesor: Laţcu

Adus de la "http://ro.wikipedia.org../../../b/o/g/Bogdan_I_al_Moldovei_e190.html"

Categorie: Domnitori ai Moldovei

##### Views

- Articol
- Discuţie
- Versiunea curentă

##### Caută

##### În alte limbi

- English
- Français
- Italiano
- Magyar
- Русский
- 中文